alexandrainst/scandi-wiki huggingface dataset:
S/2003 J 3

er en naturlig satellitt og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard i 2003.

 er ca. 2 km i diameter og går i bane rundt Jupiter i en gjennomsnittlig avstand på  km med en omløpstid på 561,518 dager i en inklinasjon på 146,363° mot ekliptikken (146,377° mot Jupiters ekvator). Månen går i en retrograd retning med en eksentrisitet på 0,2507.

Månen tilhører Anankegruppen, retrograde irregulære måner som går i bane rund Jupiter mellom 19,3 og 22,7 Gm med inklinasjoner på ca. 150°.

Referanser

Anankegruppen
Artikler i astronomiprosjektet
Himmellegemer oppdaget i 2003
Astronomiske oppdagelser av David C. Jewitt
Astronomiske oppdagelser av Scott S. Sheppard
Astronomiske oppdagelser av Jan Kleyna
S/2003 J 15

er en naturlig satellitt og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard, et al. i 2003.

 er ca. 2 km i diameter og går i bane rundt Jupiter i en gjennomsnittlig avstand på  km med en omløpstid på 669,676 dager og en inklinasjon på 141,813° mot ekliptikken (141,776° mot Jupiters ekvator). Månen går i en retrograd retning med en eksentrisitet på 0,0932.

Månen er det ytterste medlemmet av Anankegruppen, retrograde irregulære måner som går i bane rundt Jupiter mellom 19,3 og 22,7 Gm ved inklinasjoner på ca. 150°.

Referanser 

Anankegruppen
Artikler i astronomiprosjektet
Himmellegemer oppdaget i 2003
Astronomiske oppdagelser av David C. Jewitt
Astronomiske oppdagelser av Scott S. Sheppard
Astronomiske oppdagelser av Jan Kleyna
Yu Jing

Yu Jing (kinesisk: 于静, pinyin: Yú Jìng, født 29. mai 1985 i Harbin, Heilongjiang) er en kinesisk skøyteløper, vinner av Sprint-VM på skøyter 2012 der hun satte to verdensrekorder.  Hun  ble første kvinne som gikk under 37 sekunder på 500 m da hun fikk 36,94 i samløp med Jenny Wolf som var verdensrekordholderen med 37,00, men fikk et uheldig løp. 
''Se verdensrekordhistorikk på 500 m hurtigløp skøyter damer
Samme kveld satte hun personlig rekord på 1000 meter samme sted med 1.13,47 i samløp med Christine Nesbitt og slo henne også med 0.020 i sammendraget med 148.610 som også er verdensrekord (4-kamp sammenlagt).  Hun har flere seiere i Verdenscupen, blant annet  i Nagano den 13. desember 2008, da Jenny Wolf falt og fikk brutt serien med tjuetre pallplasseringer på rad.

Meritter 
 VM på skøyter, sprint for damer:
 Sprint-VM på skøyter 2009:  Bronse med 153,740 (38,42 – 38,40 – 1.17,07 – 1.16,77)
 Sprint-VM på skøyter 2010: 6.-plass med 156,545 (38,84 – 39,18 – .. – 1.18,38)
 Sprint-VM på skøyter 2012:  Gull med 148,610 (37,72 – 36,94 – 1.14,43 – 1.13,47)
 VM på skøyter enkeltdistanser 2009: 4.-plass på 2x500 meter med 76,6 (38,23 – 38,37)
 Verdenscupen på skøyter, sammenlagt: 
 Verdenscupen i hurtigløp på skøyter 2008/09: nr. 5 på 100 m, nr. 5 på  500 m, nr. 9 på 1000 m
 Verdenscupen i hurtigløp på skøyter 2009/10: nr. 27 på 500 m og nr. 33 på 1000 m
 Verdenscupen i hurtigløp på skøyter 2010/11: nr. 12 på 500 m og nr. 35 på 1000 m
 Olympiske leker 2010: 32.-plass på 1000 meter
 Asiatiske vinterleker 2011: Gull på 2x500 m: 76,09 (37,856 – 38,235)
 Nasjonale mesterskap: nr. 3 på 500 i 2007.

Personlige rekorder

Referanser

Eksterne lenker 
 
 
  Yu Jing på Jakub Majerski's Speedskating database (Adelskalender distanser og sammenlagt)
  Profil (gammel) og Profil (ny) på ISU sine nettsider. (distanseresultater)
  Yu Jing på SpeedskatingResults.com (personlige rekorder og resultater)
  Yu Jing  på SportNavigator.nl (gamle personlige rekorder og info)
  Yu Jing på Effesport.nl (noen resultater)
 
 
 
Bilder
  Bilder av Yu Jing på SpeedSkatingPhotos.info/DesgPhoto.com 

Kinesiske skøyteløpere
Verdensmestere i hurtigløp på skøyter – Sprint
Deltakere for Kina under Vinter-OL 2010
Skøyteløpere under Vinter-OL 2010
Deltakere for Kina under Vinter-OL 2018
Skøyteløpere under Vinter-OL 2018
Deltakere for Kina i enkeltdistanse-VM på skøyter
Tidligere verdensrekordholdere i hurtigløp på skøyter
Personer fra Harbin
Artikler i skøytesportprosjektet
Fødsler i 1985
Arkitekturåret 1728

Arkitekturåret 1728 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1728.

Bygninger
 Catedral de Nuestra Señora de la Expectación i San Luis Potosí, Mexico fullføres.
 Seaton Delaval Hall i Northumberland, tegnet av John Vanbrugh, fullføres.

Publiseringer
 James Gibbs' A Book of Architecture, containing designs of buildings and ornaments blir utgitt i London.

Hendelser

Priser
 Prix de Rome, arkitektur:  Antoine-Victor Desmarais, Joseph Eustache de Bourge

Fødsler
 12. februar - Étienne-Louis Boullée, fransk arkitekt (død 1799)
 25. februar - John Wood den yngre, engelsk arkitekt (død 1782)
 3. juli - Robert Adam, skotsk arkitekt (død 1792)
 Richard Jupp, engelsk arkitekt (død 1799)

Dødsfall
 24. januar – Domenico Pelli, sveitsisk arkitekt og gründer (født 1657)
 10. april - Nicodemus Tessin den yngre, svensk arkitekt og greve (født 1654)
Første kommunion

Den første kommunion eller første nattverden er en katolsk seremoni. Det er den dagligdagse navnet for en persons første mottak av sakramentet av den hellige eukaristi. For katolikker er denne hendelsen veldig viktig, da eukaristien er en av de sentrale delene i den katolske kirkes lære.

Se også 
 Bekreftelse

Referanser

Eksterne lenker 
 Quam singulari 
Et brev fra Vatikanet: First Communion]
 Catholic Encyclopedia: Communion of Children

Katolisisme
Eva Sonidsson

Eva Sonidsson (født 1955) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Västernorrlands läns valkrets på plass 308. Inntil valget i 2006 arbeidet Sonidsson som forbrukerrådgiver.

Sonidsson er fast medlem av forsvarskomiteen, og vara i valgkomiteen. Hun har tidligere sittet i sivilkomiteen, samt vært vara i kulturkomiteen.

Referanser

Eksterne lenker 
 
 
 Eva Sonidsson på Sveriges riksdags nettside

Svenske riksdagsmedlemmer 2006–2010
Svenske riksdagsmedlemmer 2010–2014
Svenske sosialdemokrater
Svenske riksdagsmedlemmer
Svandalsflonatunnelen

Svandalsflonatunnelen er en veitunnel på europavei 134 i Ullensvang kommune i Vestland. Tunnelen er utstyrt med belysning, nødtelefon og brannslukningsutstyr.

Galleri

Se også
Røldalstunnelen

Veitunneler i Norge
Undersjøiske veitunneler i Norge

Referanser 

Tunneler på E134
Veitunneler i Vestland
Veier i Ullensvang
Xiphodontidae

Xiphodontidae er en utdødd familie med kamellignende klovdyr, endemiske for Europa i eocen (40,4—33,9 millioner år siden). Xiphodontidae døde ut etter cirka 6,5 millioner år. De var mest sannsynlig planteetere.

R.L. Carroll plasserte familien under Tylopoda i 1988.

Referanser 

Kameldyr
Utdødde pattedyr
Seraina Boner

Seraina Boner (født 11. april 1982) er en sveitsisk skiløper bosatt i Davos. Hun studerer sports- og bevegelsesvitenskap på Universität Basel og har en deltidsstilling som gymnastikklærer på yrkesfagskole i Davos.

Karriere 
I 2011 vant hun Marcialonga, Birkebeinerrennet og Norefjellrennet. Hun kom på andreplass i König Ludwig Lauf og Jizerská padesátka. Hun ble også sveitsisk mester på 30 km i 2011. Hennes gode resultater gjorde at hun vant Ski Classics dette året.

Sykdom satte henne utenfor de største konkurransene i 2012.

I 2013 vant hun Marcialonga. Hun vant Ski Classics sammenlagt i 2013 og 2014.

Sammenlagtresultater i verdenscupen i langrenn

Referanser

Eksterne lenker 
 
 Seraina Boners hjemmeside

Sveitsiske langrennsløpere
Deltakere for Sveits under Vinter-OL 2014
Langrennsløpere under Vinter-OL 2014
Deltakere under Ski-VM 2007
Deltakere under Ski-VM 2015
Langrennsløpere tilknyttet Birkebeinerrennet
Personer fra Davos
Fødsler i 1982
Deltakere under Ski-VM 2017
Sveitsiske mestere
Glenn Hauger

Glenn Hauger (født 7. mars 1979) er en norsk musiker, fløytist, trekkspiller og låtskriver. Han er kjent som fløytist i Plumbo. Gruppa fikk i 2012 Spellemannprisen for 2011 for årets hit med sangen «Møkkamann». To uker senere var de i Melodi Grand Prix 2012 i delfinalen i Larvik hvor de kom på førsteplass.

Diskografi

Plumbo 
Album
 Råkk'n Råll Harry (2010)
 Møkkamenn Live (2011)
 Rådebank (2012)
 Kom som dæ sjæl (2014)
 De 15 beste (2015)
 Haraball (2016)

Singler
 Kong Alkohol (2009)
 Møkkamann (2010)
 Møkkamann-Glenn Main Remix (2011)
 Nå gir vi jernet (2011)
 Ola Nordmann (2012)
 Ta meg (2012), ft. Endless
 Tøft å ha det tøft (2013)
 Sånn gjør vi det (2014)
 Vandrern (2014)
 Tennplugg (2015)
 La bjella slå (2016)
 Langt mot nord (2017)
 Bade naken (2017)
 Digger deg (2018)

Andre deltagelser 
 Melodi Grand Prix: Melodi Grand Prix 2012 (2012)
 Rune Rudberg Band: Tro (2013)
 Rune Rudberg Band: På konsert med Rune Rudberg Band (2014)
 Tylden & co: Jul i bygda (2014)
 Rune Rudberg Band: Levd liv (2015)
 Gaute Ormåsen: Gode venner i Nepal (2016)
 Rune Rudberg: 20 største hits (2016)
 Pia Pihlgrens: Vägskäl (2018)

Eksterne lenker 
 Glenn Hauger på Rockipedia
 Glenn legger fløyta på hylla. Når helgen er over bytter Glenn Hauger ut fløyta med arbeidstøy. artikkel i Sande Avis fra januar 2014.

Norske fløytister
Norske trekkspillere
Norske låtskrivere
Fødsler i 1979
Barstow

Barstow er en by i San Bernardino County i California i USA. Ifølge The folketellingen i 2010 var det 22 639 innbyggere i byen, som var en økning fra folketellingen 2000 da det var 21 119 innbyggere i byen. Barstow ligger 55 miles (89 km) nord for San Bernardino.

Eksterne lenker 
 
 City-data – Barstow, California
 Mojave River Valley Museum
 Desert Dispatch Newspaper
 Barstow Fire Protection District
 Southern California Hardball Association

Byer i San Bernardino County
Byer i California
S/2003 J 5

er en retrograd irregulær måne og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard i 2003.

 er ca. 4 km i diameter og går i bane rundt Jupiter med en gjennomsnittlig avstand på  km. Månen har en omløpstid på 758,341 dager og en inklinasjon på 166° mot ekliptikken (167° mot Jupiters ekvator) og går i en retrograd retning med en eksentrisitet på 0,307.

Månen tilhører Carmegruppen som består av irregulære måner i retrograd bevegelse som går i bane rundt Jupiter i en avstand mellom 23 og 24 Gm og med inklinasjoner på ca. 165°.

Referanser 

Carmegruppen
Artikler i astronomiprosjektet
Himmellegemer oppdaget i 2003
Astronomiske oppdagelser av David C. Jewitt
Astronomiske oppdagelser av Scott S. Sheppard
Astronomiske oppdagelser av Jan Kleyna
Marius Bøckman

Marius Frimann Dahl Bøckman (født 23. august 1846 i Håland, død 1. desember 1928 i Trondhjem) var en norsk lege og politiker (H). Han var ordfører i Trondhjem i 1888 og stortingsmann for Trondhjem og Levanger fra 1892 til 1894.

Liv og virke

Bakgrunn 
Han var sønn av Nils Christoffer Bøckman og Wenche Elisabeth Dietrichson, og vokste opp i Håland, hvor faren var sogneprest. Blant søsknene hans var prost Søren Gottfried Bøckman, sorenskriver Erasmus Bøckman og biskop Wilhelm Bøckman.

Medisiner
Han hadde studentereksamen fra Molde fra 1864 samt medisinsk embedseksamen med utmerkelse fra 1871, og var kandidat ved Rikshospitalet 1871–1872, underlege ved Nordre Trondhjems amts sykehus 1872–1874, privatpraktiserende lege i Trondhjem 1875–1890 og stadsfysikus (kommuneoverlege) 1890–1919.

Bøckman var president i Den norske lægeforening 1892–1893.

Politisk arbeid 
Bøckman var medlem av Trondhjem bystyre i mange år, herav varaordfører i 1887 og ordfører i 1888, og innvalgt på Stortinget fra Trondhjem og Levanger 1892–1894. Han var blant innbyderne til stiftelsesmøtet i Grundlovsforeningen i Trondhjem (senere Trondheim Høyre) i 1883, og var styremedlem i foreningen fra oppstarten. Han var ellers formann i kontrollkomiteene for Rotvold asyl 1882–1905, Trondhjem Hospitals Sindsygeasyl i 1883 og Kriminalasylet i 1895, foruten ordfører i Trondhjems Sparebanks forstanderskap i 1904 og en rekke andre offentlige verv.

Familie
Marius Bøckman giftet seg i 1877 med sin kusine Wenche Elisabeth Dietrichson, som han fikk åtte barn med, blant dem Nils Christoffer Bøckman, som ble direktør ved Gråkallbanen.

Æresbevisninger 
Han ble utnevnt til ridder av 1. klasse av St. Olavs Orden i 1895, og forfremmet til kommandør av 2. klasse i 1912, «for fortjenstfull embedsvirksomhet». Han ble også tildelt Kroningsmedaljen 1906 av 1. klasse.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Trondheim og Levanger
Stortingsrepresentanter 1892–1894
Ordførere i Trondheim
Høyre-ordførere i Sør-Trøndelag
Norske leger
Kommandører av St. Olavs Orden
Ingebrigt Buaas

Ingebrigt Thorvald Buaas (født 3. september 1852 på Ørland, død 28. mai 1902 i Trondhjem) var en norsk overrettssakfører, banksjef og politiker (H), fra 1891 til 1892 Trondhjem bys ordfører.

Bakgrunn
Ingebrigt Buaas var sønn av gårdbruker, lensmann og sparebankkasserer Eiler Mathias Krogh Buaas og hustru Laura Antonie Iversen på Opphaug. Han giftet seg i 1876 med Ovidia Christine Johannesen, datter av megler Fredrik Lorentz Johannesen og Sara Matheson. Hustruen døde i 1888. I 1891 giftet Buaas seg på nytt med Sofie Selmer, datter av assessor ved Trondhjems stiftsoverrett Johan Jørgen Selmer og Cecilie Krohg.

Etter privatskole på hjemstedet gikk han Chr. Johansens skole i Trondhjem og tok i 1870 artium ved Trondhjems katedralskole og i 1871 filosofikum.

Karriere
Etter juridisk embedseksamen i 1873 ble han kontorist og senere fullmektig hos sorenskriveren på Ørlandet. I 1876 åpnet han egen sakførerforretning i Trondhjem, fra 1892 med Henrik August Bauck, bror av Hans Bauck, som kompanjong. Fra 1877 til 1887 var Buaas også administrerende direktør i Trondhjems Handelsbank.

Buaas var medlem av Trondhjem bystyre og formannskap, valgt som høyremann, i 1891 og 1892 som Trondhjems ordfører. I Trondheim bys historie beskrives Buaas som en «konsekvent liberaler». Han ble i 1892 forbigått ved ansettelsen av borgermester (rådmann), men ble senere konstituert i embedet.

Han var også medlem av representantskapet i Norges Bank, styremedlem i Trondhjems Brandforsikringsselskab, medlem av forstanderskapet i Trondhjems Sparebank og medlem av overdireksjonen ved Røros Kobberverk.

Buaas engasjerte seg sterkt for utbygging av elektrisitetsforsyningen. I mai 1902 tok han seg opp til det nybygde Øvre Leirfoss kraftverk. På tilbakeveien omkom han formentlig i en drukningsulykke ved Nedre Leirfoss, hvor man fant hans paraply ved elvebredden. Levningene ble ikke funnet før året etter. For Buaas’ innsats for kommunen, besluttet formannskapet at han skulle begraves på kommunens bekostning på Domkirkegården.

Referanser 

Ordførere i Trondheim
Høyre-ordførere i Sør-Trøndelag
Norske advokater
Norske bankfolk
Personer fra Ørland kommune
Arve Hitterdal

Arve Hitterdal (født 4. august 1989) er en norsk musiker, bassist, låtskriver og lokalpolitiker. Han er kjent som bassist i countrybandet Dakota som han dannet i 2008. I januar 2012 platedebuterte gruppa med platen På rett spor via selskapet Tylden & co, han står for det meste låtmateriale.

Fra 2019 er han ordfører i Holtålen kommune. Han representerer den lokale lista Framtida Holtålen.

Diskografi

Dakota 
 På rett spor (2012)
 Vi'løftug (2014)

Deltar på 
 Tylden & co: Dansebandjul 3 (2012)
 Tylden & co: De beste dansebandene Vol. 2 (2014)
 Tylden & co: De beste dansebandene Vol. 3 (2014)
 Tylden & co: De beste dansebandene Vol. 4 (2015)
 Tylden & co: De beste dansebandene Vol. 5 (2015)
 Tylden & co: Julen er for alle (2015)

Referanser 

Norske bassister
Norske låtskrivere
Ordførere i Holtålen
Ordførere valgt på lokale lister
Personer fra Holtålen kommune
Camilla Tostrup

Camilla Tostrup (født 29. januar 1949, død 19. februar 2013) var en norsk skuespiller, dukkespiller, teaterregissør, teatersjef og dramatiker.

Kunstnerisk virke 
Etter å ha studert ballett i Norge, med tilleggsutdanning fra London, var Camilla Tostrup elev ved Romerike folkehøgskoles musikk- og teaterlinje i skoleåret 1968/69. Hun fikk deretter et engasjement som skuespiller ved Det Norske Teater.  Hun var en av i alt seks tidligere elever fra Romerike folkehøgskole som i 1971 stiftet den frie teatergruppen Musidra sammen med sine tidligere lærere Eyvind Solås og Helge Reistad. På det tidspunktet hadde hun elevkontrakt ved Oslo Nye Teater. Teatergruppen Musidra fungerte de første årene som en teaterutdanning, og Camilla Tostrup underviste i dans og bevegelse. Hun gikk ut av Musidra i 1973, men vendte tilbake til gruppen i 1977, og var siden sentral i Musidras virksomhet. Med Musidra produserte Camilla Tostrup blant annet en rekke skoleforestillinger som teatret turnerte med rundt om i landet, med støtte fra Riksteatret. Sang, musikk og figurteater var vesentlige innslag i mange av disse produksjonene beregnet på barn og unge.

Camilla Tostrup inkluderte også figurteater i en rekke av Musidra Teaters oppsetninger. Hun var også opptatt av dialog med teaterets målgruppe under utarbeidelsen av forestillingene. Eksempelvis oppsøkte hun sammen med dukkemaker Lisbeth Narud barna i Stabekk barnehage i Bærum for å høre hva de ønsket at det skulle lages teater om. På bakgrunn av disse samtalene laget Tostrup og Narud forestillingen Det magiske skrinet – en teaterlek om farligheter, som hadde premiere i 1994. Utdrag av forestillingen ble presentert i NRK Barne-TV i februar 1995, i tre episoder av serien Kveldsstund med Teodor., der Birgit Strøm var dukkespilleren som førte bamsen Teodor.

Da hun døde av kreft i 2013 hadde Camilla Tostrup ledet Musidra Teater i 41 år.

Oppsetninger (utvalg) 
 Fru Petrine Sørensen - episode 1 og Fru Petrine Sørensen - episode 2 NRK Fjernsynets filmatisering i to episoder fra 1979 av Musidra Teaters sceneproduksjon med samme tittel. Tostrup spilte hovedrollen som fru Petrine Sørensen.
 Hører du? NRK Fjernsynets filmatisering fra 1982 av Musidra Teaters sceneproduksjon med samme tittel. Første fjernsynsfremvisning 17. januar 1983. Tostrup hadde skrevet sangene som ble fremført i stykket (tekster og melodier), og spilte en av rollene.
 Kveldsstund med Teodor NRK Barne-TV sendte i februar og mars 1995 seks programmer med «bamsen Teodor», en av Birgit Strøms faste figurer. Camilla Tostrup var gjest i de første tre episodene av serien.

Referanser

Eksterne lenker 
 
  Camilla Tostrup hos Norske Dramatikeres Forbund
  Kort intervju med Camilla Tostrup på Dramatikerforbundets nettsider

Norske skuespillere
Norske dramatikere
Norske dukkespillere
Norske teaterregissører
Norske teatersjefer
Perophthalma

Perophthalma er en slekt av dagsommerfugler som tilhører familien Riodinidae.

Utseende 
Nokså små, lyst gråbrune sommerfugler. Forvingen har en stor, svart øyeflekk med to hvite "kjerner" som er påfallende "skjevt" (ikke i sentrum) plasserte, og et hvitt tverrbånd. Bakvingen har to korte, gule tverrbånd. Langs ytterkanten går det en smal, hvit, sikksakk-stripe.
Larvene er grønne med lange, stive hår.

Levevis 
Disse sommerfuglene lever i skog, særlig tropisk regnskog.
Larvene lever på planter i maurefamilien (Rubiaceae).

Utbredelse 
Slekten er utbredt i Mellom-Amerika og den nordøstlige delen av Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Mesosemiini 
 gruppen Mesosemiina
 Slekten Perophthalma Westwood, 1851
 Perophthalma lasciva Stichel, 1929 – Colombia
 Perophthalma lasus Westwood, 1851 – Costa Rica, Honduras og Panama.
 Perophthalma tullius (Fabricius, 1787) –  Mexico, Fransk Guyana, Venezuela og Brasil

Kilder 
 Brower, A.V.Z. (2007) Perophthalma på Tree of life 
 Markku Savela's Lepidoptera and some other life forms: Sjekkliste over artene. Hentet 27.1. 2012.

Eksterne lenker 
 
 Butterflies of America - Perophthalma lasus, med bilder

Riodinidae
Sommerfugler formelt beskrevet i 1851
Dyr formelt beskrevet av John Obadiah Westwood
Begrep

Begrep er innenfor filosofien enkelt sagt det abstrakte innholdet knyttet til en språklig term. Ulike språk/dialekter vil som oftest ha spesifikke termer for det samme begrepet.

Begrep er en avgrenset og allmenngyldig mental forestilling om et konkret eller abstrakt fenomen i den virkelige eller i en tenkt verden. For at mennesker skal kunne snakke om denne forestillingen/begrepet, må det uttrykkes gjennom en term og en definisjon. Språkrådets utgivelse Termlosen nevner eksempelet med et fenomen som blant annet har «mer eller mindre høy og kraftig stamme, har greiner, har røtter». Dette mentale bildet eller begrepet har termen «tre», og definisjonen «flerårig plante med mer eller mindre høy og kraftig stamme og forveda cellevev».

En situasjon de fleste trolig vil dra kjensel på, og som illustrerer skillet mellom begrepet, altså den mentale forestillingen, og termen og definisjonen som brukes for å formidle begrepet til andre, er når man «har det på tunga». Quiz-masteren har stilt et spørsmål der svaret er en skuespiller, og du kan tydelig se for deg skuespilleren, men du kommer ikke på hva vedkommende heter. Da mangler du termen som viser til begrepet. I noen situasjoner er det kanskje ikke nødvendig å komme med den rette termen, så lenge du klarer å gi en definisjon som formidler hva du tenker på. For eksempel kan «hun som var gift med han som nå er gift med Angelina» kanskje være nok til at andre forstår hvem du tenker på.

Referanser

Litteratur 
 Richards, I.A. & Ogden, C.K. (1989): The Meaning of Meaning (PDF), Harvest/HBJ.

Ord og uttrykk
Hermathena

Hermathena er en slekt av dagsommerfugler som tilhører familien Riodinidae.

Utseende 
Middelsstore, stort sett hvite sommerfugler, men noen grå til gråsvarte flekker langs kantene av vingene. Dette er en ganske uvanlig farge for Riodinidae, de ligner mer på små hvitvinger (Pieridae).

Levevis 
Disse sommerfuglene lever i skog, særlig tropisk regnskog.
Hermathena candidata har larver som lever på planter i slekten Vriesia (ananasfamilien).

Utbredelse

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Mesosemiini 
 gruppen Napaeina
 Slekten Hermathena Hewitson, 1874
 Hermathena candidata Hewitson, 1874 – Costa Rica, Colombia, Bolivia, Guyana og Fransk Guyana
 Hermathena eburna Hall & Harvey, 2005 – fra Costa Rica til Ecuador
 Hermathena oweni Schaus, 1913 – Mexico og Costa Rica

Kilder 
 Brower, A.V.Z. (2011) Hermathena på Tree of life 
 Markku Savela's Lepidoptera and some other life forms: Sjekkliste over artene. Hentet 27.1. 2012.

Eksterne lenker 
 
 Bilde av Hermathena candidata
 Butterflies of America – Hermathena oweni

Riodinidae
Dyr formelt beskrevet i 1874
Dyr formelt beskrevet av William Chapman Hewitson